



ALAPOZÓ TERÁPIA
SZÜLŐI TÁJÉKOZTATÓ
ÁLTALÁNOS SZERZŐDÉSI FELTÉTELEK
2026 / 2027.

Tanulóházunk a gyermekek felzárkóztatását, tehetséggondozását, fejlesztését, egyéni- és csoportos formában szervezi meg. Ezek időtartama változó, díjazásuk eltérő. Vannak foglalkozások, melyeken több szakember is jelen van egy időben. Pedagógusaink, foglalkozásvezetőink minden esetben konzultálnak egymással, ha azt a gyermek érdeke megkívánja, és szorosan együttműködnek a kitűzött cél érdekében. Észrevételeinkről, tapasztalatainkról természetesen a szülőket is tájékoztatjuk. Amennyiben igénylik - megbeszélést követően - teszünk javaslatot, segítünk megoldást találni.
Megköszönjük, ha a szülők is bizalommal fordulnak hozzánk, hiszen mindannyiunk célja a gyermek fejlődése, jóléte.

Vizsgálat                                                                                                                                                                                                                                
A módszer alkalmazása előtt szükséges a gyermekek vizsgálata, melynek során megbeszéljük a problémás területeket, tüneteket. Áttekintjük a szülő által rendelkezésünkre bocsátott kórelőzményt, az anyanyelvre és más területre vonatkozó korábbi vizsgálati eredményeket. Minden vizsgálatunknak része a részletes mozgásfelmérés.
A vizsgálati eredményt megbeszéljük a szülővel, kijelöljük a fejlesztendő területeket, esetleg kiegészítő fejlesztéseket javaslunk. A vizsgálat eredménye határozza meg a kezelés típusát, vagyis azt, hogy a gyermek számára fejlesztésben, vagy terápiában való részvétel a célszerű, vagy nem javasoljuk az Alapozó Terápiát. Kontrollvizsgálatokat fél-egy év múlva végzünk. A vizsgálati dokumentumokat az adatkezelés szabályainak megfelelően egy évig őrizzük meg.

Fejlesztés és terápia
A módszert fejlesztésre kizárólag Alapozó terapeuta munkatársak alkalmazhatják, akik megismerkedtek a terápia alapjaival, és erről megfelelő tanúsítványt kaptak.
Fejlesztésnek minimálisan heti 2 alkalommal min. 60 perces foglalkozás minősül, mely a résztvevő gyermekeknek általános mozgásfejlesztést biztosít. A fejlesztés időtartama min. egy -, de általában másfél / két év.
Szükség esetén egyéni terápiát is alkalmazunk.


A módszer alkalmazásáról
Az Alapozó Terápia módszerének alkalmazása nem mozgásgyakorlatok mechanikus végzése.
A terápiás folyamat a gyermek és a terapeuta között kialakuló, elfogadó-szeretetkapcsolatban végbemenő fejlődési-nevelési folyamat.
A módszer hatását a terapeuta(fejlesztő) személyisége erősíti. Ő határozza meg a terápiában résztvevő gyermeknek szükséges fejlesztési területek alapján a terápia felépítését, és a gyermek személyiségének megfelelően vezeti végig őt a fejlődés folyamatán. A feladatok egymásra épülnek, csak rendszeres gyakorlás, részvétel esetén érik el hatásukat.




· Alapozó fejlesztő torna
Időtartama egész tanéven át, heti 2 x 60 perc, maximum létszám 8 fő
Díjazás: 6.700.- / alkalom, havidíjként egy összegben fizetve.

· Alapozó terápia
Időtartama egész tanéven át heti 2x 90 perc, maximum létszám 8 fő
Díjazás: 7.700.- / alkalom, havidíjként egy összegben fizetve.

Idegrendszeri mozgásérettség mérése 25.000.- Ft  / 60-90 perc + szülői konzultáció
Írásos vélemény 6.000.-  - 10.000.- Ft

Hiányzás:
A szülő vállalja, hogy a gyermek hiányzását 24 órát megelőzően, de legkésőbb a foglalkozást megelőző nap este  18:00 óráig  e-mailben jelzi. 
Az előzetesen megbeszélt óradíj 50 %-a csoporttagsági díjként kerül beszámításra.
 Lemondás hiánya esetén az óradíj 100%-a fizetendő.
Mivel az Alapozó terápia csak abban az esetben fejti ki fejlesztő hatását ha adott intenzitásban adott ideig jár a gyermek, így huzamosabb / rendszeres hiányzás esetén a gyermek megkezdett terápiáját a terapeuta szakmai javaslata alapján a szülővel való egyeztetés után megszüntethetjük, ill. felfüggeszthetjük.

Befizetés:
A díj a helyszínen, a hónap 10-ei hetén, legkésőbb 12-ig, havi díj formájában előre fizetendő. Személyesen csak ezen a héten tudtok befizetni, akkor is, ha  betegség/ lemondás miatt a befizetős héten nem jön a gyermek. 
Ha 12-ig  nem történig meg a befizetés, akkor utaláshoz számlát küldünk, melynek határideje az aktuális hónap 15-e. Amennyiben 16-ig nem érkezik be a díj, nem áll módunkban az órát biztosítani a gyermek számára. Ettől személyes egyeztetés után eltérhetünk. 
A díjakat a hónap várható óraszámának megfelelően számoljuk ki a hónap elején, így a teljes hónapot ki kell fizetni abba az esetben is ha előre bejelentett módon hiányoztok. Az esetleges hiányzások jóváírása a lemondási feltételek betartása esetén a következő havi befizetésnél íródik jóvá.
Kérjük a lemondásokat önálló emailben ( nem egy előző levélhez válaszolva) küldjétek el a Tárgy címsorban: LEMONDÁS , DÁTUM, FOGL MEGNEVEZÉSE megjelöléssel.

Tanfolyam megszakítása és lemondási feltételek:
A résztvevő a tanfolyamot csak a terapeuta előzetes egyeztetésével és jóváhagyásával szakíthatja meg. Amennyiben a résztvevő a foglalkozáson nem jelenik meg, és a távolmaradást nem egyeztette előzetesen a terapeutával, az hiányzásnak minősül.
A hiányzás után a résztvevő lemondási díj megfizetésére kötelezett, amely az adott alkalom 50 %-os díja. A lemondási díj akkor is felszámításra kerül, ha a résztvevő a tanfolyamot a terapeuta előzetes jóváhagyása nélkül hagyja abba.

Felelősségvállalás:
Amennyiben a gyermek magatartásával gondok vannak, ill. nem integrálható csoportban, azt jelezzük a szülő felé, próbálunk együttműködve megoldást találni, de ha ellehetetleníti a csoport működését, a gyermek a foglalkozásokat továbbiakban nem látogathatja, ill. egyeztetés után egyéni foglalkozás keretében jár tovább . Ez esetben a befizetett havidíjat, (fennmaradó részt) nem áll módunkban visszatéríteni.
Kérjük, a gyermekek értékes játékokat a foglalkozásokra ne hozzanak magukkal! A gyermekek saját játékaiért felelősséget vállalni nem tudunk.
A gyermekek által a Bölcs Bagoly Tanulóház és Gyermekközpont tárgyi eszközeiben (kinti és benti) okozott kárt a szülő köteles megtéríteni.

Tisztelettel kérjük a szülőket, ha bármilyen észrevételük, problémájuk, megoldandó kérdésük van, haladéktalanul vegyék fel velünk a kapcsolatot! Biztosak vagyunk benne, hogy a megfelelő kommunikációval minden helyzetre találunk megoldást. Segíteni csak akkor tudunk, ha tudjuk, hogy miben. A jó kapcsolat és bizalmi kör kialakítása kiemelkedően fontos számunkra!

